钦定古今图书集成/明伦汇编/闺媛典/第108卷 > 皇清十四 > 许廷瑗妻刘氏
## 钦定古今图书集成/明伦汇编/闺媛典/第108卷 > 皇清十四 > 许廷瑗妻刘氏

按《青州府志》：刘氏，许廷瑗妻，日照人。幼时听讲《列女传》，能解大义。适瑗，未几，夫有腹疾，每夜焚香祷天，愿以身代。及疾甚，乃曰：“天定之矣，死则同穴，宁再计哉！” 姻戚有相劝者，以大义却之。夫殁之夕，从容就缢，三日而殓，面色如生。邑令上其事于提学，奏闻旌表。